Издөө системалары (компьютерде)
Издөө системалары (компьютерде) - колдонуучунун талабына ылайык интернет сайттарына шилтеме сунуш кылуучу система. Ал төмөнкүлөрдү камтыйт: 1) издөөчү машина (Spider, Crawler, Robot) Web-сайттарга кирип, ал камтыган маалыматтарды окуган жана индекстеген, ошондой эле шилтеме боюнча жылган программа; 2) издөө системаларынын индекстерин издөөчү машина индекстеген барактардын тексттик көчүрмөлөрү сакталган маалымат сактагычы; 3) колдонуучунун талабына ылайык маалымат издеген жана табылган документти ага берген издөө системанын индекстерин которуштурган программа. 
Информатика

Колдонулган адабияттар
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5
 "Информатика" базалык курс 7-9 280-бет